ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢትዮጵያ፡ ህዝበ ውሳነ ዞባ ሲዳማ ይካየድ ኣሎ 20 ሕዳር 2019 ኣብ ክልል ብሄር ብሄረሰባትን ህዝብታታን ደቡብ ኢትዮጵያ እትርከብ ዞባ ሲዳማ ብደረጃ ክልል ንምጥያሽ ወይ ብዝነበረቶ ዞባ ኮይና ኣብቲ ክልል ክትጸንሕ ኣብ ዘኽእል ህዝበ ውሳነ ድምጺ ክወሃብ ጀሚሩ። ተወለድቲ ዞባ ሲዳማ ሎሚ ንጉሆ ድምጺ ምሃብ ዝጀመሩ፡ ዞብኦም ዓስረይቲ ክልል ኢትዮጵያ ክትኸውን ድልየት እንተሃልይዎም ንምውሳን'ዩ። ከድምጹ ዘኽእሎም ካርዲ ዝሓዙ ነበርቲ ከተማ ሃዋሳ፡ ካብ ወጋሕታ ጀሚሮም ኣብ ናቑጣታት ምርጫ ብብዝሒ መስርዕ ሒዞም ተራእዮም። ተወለድቲ ሲዳማ ዘይኮኑ ነበርቲ ሃዋሳ ጥርዓን ኣቕሪቦም ፊቼ ጨምበላላ፦ ሓድሽ ዓመት ህዝቢ ሲዳማ እቲ ድምጺ ናይ ምሃብ መስርሕ ንጉሆ ሰዓት 12፡00 ኣ.ኢ [06፡00 ኣ.ኣ] ዝጀመረ ኮይኑ፡ ኣጋምሸት ሰዓት 12፡00 ኣ.ኢ ከምዝዛዘም ተፈሊጡ'ሎ። ቦርድ ምርጫ ኢትዮጵያ ከምዝሓበሮ፡ ኣብዚ ህዝበ ውሳነ ድምጺ ንምሃብ ልዕሊ 2 ሚልዮን ሰባት ተመዝጊቦም'ዮም። ልዕሊ 4 ሚልዮን ህዝቢ ዘለዋ ሲዳማ፡ ኣብ ኢትዮጵ ዝዓበየ ቁጽሪ ህዝቢ ካብ ዘለዎም ብሄረሰብ ብሓምሻይ ደረጃ ትስራዕ። ኣብ ዝሓለፈ ሓምለ ተወለድትን ተጣበቕትን ሲዳማ፡ መንግስቲ እቲ ህዝበ ውሳነ ዝካየደሉ ግዜ ክጓተት ብምግባሩ ወቒሶም ነይሮም። ተወለድቲ ሲዳማ ሕቶና 'መልሲ ረኺቡ' ብዝብል ክጽምብሉ ጀሚሮም ኣብቲ እዋን ብዝተወለዐ ጎንጺ ድማ ልዕሊ 25 ሰባት ክሞቱ ከለው ብዘሓት ቆሲሎም እዮም። ተወለድቲ ባዕሎም ክልል ከምዝተጣየሸት ንምእዋጅ ኣብ ዝገበርዎ ፈተነ ጎንጺ ከምዝተልዓለ ይግለጽ። ኣካቢት ቦርድ ምርጫ ኢትዮጵያ ወይዘሮ ብርቱካን ሚዴቅሳ ኣብ ዝሃበቶ መግለጺ፡ ውጽኢት ምርጫ ህዝበ ውሳነ ሲዳማ፡ ጽባሕ ሓሙስ ክግለጽ ከም ዝኽእል ሓቢራ ነይራ። ምናልባት'ውን ድማ ሓደ ወይ ክልተ መዓልታት ክድንጉይ ከምዝኽእል ኣእንፊታ። ቀዳማይ ሚንስትር ኣብዪ ኣሕመድ ሎሚ ንጉሆ ብፌስቡክ ኣብ ዘሕለፎ መልእኽቲ፡ "እዚ ህዝበ ውሳነ ኢትዯጵያ ተጓዓዘሉ ንዘላ ዴሞክራሲያዊ መገዲ ዘመልክት'ዩ" ኢሉ። እቲ መስርሕ ምርጫ ሰላማውን ዴሞክራስያውን ኮይኑ ክዛዘም ድማ ጻውዒት ኣቕሪቡ። ተዛማዲ ትሕዝቶ ዞባታት ሲዳማን ወላይታን ክልል ናይ ምዃን ሕቶ ኣቕሪበን ቀዳማይ ሚንስትር ኣብዪ ኣሕመድ ኣብ ክልል ብሄር ብሄረሰባትን ህዝብታትን ደቡብ ተረኺቦም ምስ ህዝቢ ዘትዮም። ክልል ምምስራት ወሲኹ ንዝቀረቡሎም ዝተፈላለዩ ሕቶታት ምላሽ ሂቦም።20 ሰነ 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
